stanford-oval/wikipedia huggingface dataset:
ไอแพดโอเอส
คุณสมบัติต่างๆ > งานมัลติทาสก์

ไอแพดโอเอสนั้นมีระบบคุณสมบัติงานมัลติทาสก์ที่ถูกพัฒนาให้มีความสามารถที่เหนือกว่าไอโอเอส โดยมีคุณสมบัติเฉพาะเช่น Slide Over และ Split View ที่สามารถทำให้เปิดแอปพลิเคชันหลายแอปพลิเคชันได้พร้อมกัน
ในระหว่างการใช้งานแอปพลิเคชัน การปัดนิ้วขึ้นจากขอบจอด้านล่างเล็กน้อยจะเป็นการเปิดใช้ Dock ซึ่งเป็นที่ที่สามารถใส่แอปพลิเคชันไว้ได้ และสามารถเลือกเปิดได้โดยการกดและลากไปยังพื้นที่ที่ต้องการจะเปิดซึ่งสามารถเปิดแอปพลิเคชันนั้นในรูปของ Split View หรือ Slide Over ได้ โดยการลากแอปพลิเคชันไปยังขอบซ้ายหรือขวาของหน้าจะเป็นการเลือกเปิดแบบ Split View ซึ่งจะสามารถใช้งานแอพพลิเคชั้นทั้งสองให้อยู่ข้างกัน และสามารถใช้งานพร้อมกันได้ โดยขนาดของแอปพลิเคชันทั้งสองที่เปิดนั้นสามารถปรับขนาดได้โดยการลากไอคอนรูปร่างคล้ายเม็ดยาที่บริเวณตรงกลางของส่วนแบ่งแอปพลิเคชัน และลากเพื่อปรับขนาดที่ต้องการได้ หรือลากไปจนสุดของด้านใดด้านหนึ่งของหน้าจอนั้นจะเป็นการปิดแอพพลิคชั่นไปที่สุด แต่ถ้าผู้ใช้ลากแอปพลิเคชันไปยังพื้นที่ตรงกลางของแอปพลิเคชันที่เปิดอยู่แล้ว แอปพลิเคชันที่ลากมากนั้นจะเปิดอยู่มนรูปของหน้าต่างที่ลอยอยู่เรียกว่า Slide Over ซึ่งสามารถลากไปอยู่ที่บริเวณขวา หรือซ้ายของหน้าจอก็ได้ สามารถซ่อนหน้าต่าง Slide Over ได้โดยการปัดหน้าต่างนั้นไปยังขอบขวาสุดของหน้าจอ และสามาาถปัดไปทางซ้ายจากขอบหน้าจอขวาสุดของหน้าจอเพื่อเลิกซ่อนหน้าต่างได้ โดยสามารถเลือกเปิดแอปพลิเคชันที่เปิดในรูป Slide Over ก่อนหน้าได้โดยการปัดจากขอบของหน้าต่างทั้งฝั่งซ้ายและขวาเพื่อกลอกลับไปมาได้ หรือทำการปัดไอคอนรูปร่างคล้ายเม็ดยาที่บริเวณด้านล่างของหน้าจอ Slide Over เพื่อเปิดหน้าต่างเลือกแอปพลิเคชันที่เปิดในรูป Slide Over ก่อนหน้าได้ และการปัดไอคอนรูปร่างคล้ายเม็ดยาที่บริเวณด้านบนของหน้าต่างของแอปพลิเคชันที่เปิดในรูป Split View หรือ Slide Over จะสามารถใช้ในการสลับการเปิดแบบ Split View หรือ Slide Over ได้
ในหลายแอปพลิเคชัน วิดิโอที่เปิดอยู่สามารถย่อไปเป็นหน้าต่างรูปภาพข้างในรูปภาพ (picture-in-picture) ได้ ซึ่งจะสามารถทำให้ผู้ใช้สามารถรับชมวิดิโอในขณะที่ทำสิ่งต่างๆ นอกเหนือแอปพลิเคชันวิดิโอนั้นนั้นได้ ซึ่งสามารถเลือกที่จะซ่อนหน้าต่างนี้ได้โดยการปัดหน้าต่างไปยังขอบของหน้าจอ และหน้าต่างนั้นจะแสดงเครื่องหมายลูกศรที่ขอบของหน้าต่าง ซึ่งการปัดกลับมาจะทำให้หน้าต่างกลับมาแสดงผลบนหน้าจออีกครั้ง
คุณสมบัติต่างๆ > Sidecar

Sidecar นั้นจะสามารถทำให้ไอแพดนั้นเป็นหน้าจอแสดงผลที่สองสำหรับอุปกรณ์แม็ค ซึ่งในระหว่างการใช้งาน Sidecar สามารถใช้ Apple Pencil ในการวาดลงไปบนไอแพดได้คล้ายกับใช้งานกราฟิกแท็บเล็ตสำหรับแอปพลิเคชันเช่น Photoshop โดยคุณสมบัตินี้จะรองรับบนไอแพดที่รองรับการใช้งานร่วมกับ Apple Pencil เท่านั้น
คุณสมบัติต่างๆ > การรองรับเมาส์หรือแทร็คแพด

โดยคุณลักษณะการรองรับเมาส์หรือแทร็คแพดนั้นถูกเพิ่มเข้ามาในเวอร์ชัน 13.4
คุณสมบัติต่างๆ > Scribble

คุณสมบัตินี้ถูกเปิดเผยครั้งแรกในไอแพดโอเอส 14 ซึ่ง Scribble จะเป็นการเปลี่ยนข้อความที่เขียนด้วยลายมือโดยการใช้ Apple Pencil ไปเป็นข้อความไปยังช่องข้อความใดๆ ทั่วทั้งระบบ ซึ่งจะรองรับภาษาอังกฤษ และภาษาจีนเท่านั้น
ประวัติของเวอร์ชันต่างๆ

| รุ่น | เปิดตัวครั้งแรก | วันที่ปล่อยอัปเดต | รายละเอียดหลัก | หมายเหตุ |
| --- | --- | --- | --- | --- |
| 13.1 - 13.X | 4 มิถุนายน 2562 | 24 กันยายน 2562 | รุ่นแรกที่นำเอา iPadOS แยกมาจาก iOS | อัปเดตเป็น iPadOS 13 ได้เป็นซีพียู Apple A8 ขึ้นไป และ แรม 2 จิกะไบต์ขึ้นไป รุ่นไม่ได้รับอัปเดต iPadOS 13 รุ่นไอแพดต่อไปนี้ ไอแพด แอร์ รุ่น1, ไอแพด มินิ 2 และ ไอแพด มินิ 3 เนื่องมาจากใช้ซีพียู Apple A7 และ แรม 1 จิกะไบต์ ยอมรับเวอร์ชันสิ้นสุดไอโอเอส 12 |
| 14 | 23 มิถุนายน 2563 | 16 กันยายน 2563 | การอัปเดตหลักของ iPadOS ครั้งแรก | - |
| 15 | 7 มิถุนายน 2564 | 20 กันยายน 2564 | เพิ่มสมบัติหลักและการปรับปรุงการทำงาน | - |
| 15.2 | 27 ตุลาคม 2564 | 13 ธันวาคม 2564 | เพิ่มคุณสมบัติและการแก้ไขข้อบกพร่องอื่นๆ | - |
| 15.3 | 26 มกราคม 2022 | 26 มกราคม 2022 | เพิ่มคุณสมบัติและการแก้ไขข้อบกพร่องอื่นๆ | - |
| 16 | 6 มิถุนายน 2022 | 24 ตุลาคม 2022 | การเพิ่มวิตเจ็ตบนหน้าจอหลัก สภาพอากาศ | - |
| 17 | 5 มิถุนายน 2023 | 18 กันยายน 2023 | การปรับแต่งหน้าจอล็อก | - |
| 18 | 10 มิถุนายน 2024 |  | เพิ่มแอปเครื่องคิดเลขและฟีเจอร์ Math Notes |  |
ดูเพิ่ม

| ด ค กซอฟต์แวร์ของแอปเปิล |
| --- | --- |
ระบบปฏิบัติการ:  ดาร์วิน  ไอโอเอส version history  1  2  3  4  5  6  7  8  9  10  11  12  13  14  15  16  ไอแพดโอเอส 13  14  15  16  แมคโอเอส พับบลิค เบต้า  "ชีตา"  "พูมา"  "จากัวร์"  "แพนเธอร์"  "ไทเกอร์"  "เลเพิร์ด"  "สโนว์ เลเพิร์ด"  "ไลออน"  "เมาน์เทน ไลออน"  "แมเวอริคส์"  "โยเซมิตี"  "เอล คัปปิตัน"  "ซีร่า"  "ไฮ ซีร่า"  "โมฮาวี"  "Catalina"  "บิกเซอร์"  "มอนเทอเรย์"  "เวนทูรา" 
ผู้บริโภค:  iBooks Author  ไอคลาวด์  ไอไลฟ์ ไอมูฟวี่  การาจแบนด์  ไอเวิร์ค คีย์โน้ต  เพจ  นัมเบอร์ส  Clips 
มืออาชีพ:  ไฟล์เมกเกอร์  ไฟนอลคัตโปรเท็น โมชั่น  คอมเพรสเซอร์  โลจิกโปร โลจิกสตูดิโอ (เมนสเตจ  ไฟนอลคัตสตูดิโอ 
การศึกษา:  Classroom  Schoolwork 
Bundled:  ปฏิทิน  ไอทูนส์ history  เมล  ข้อความ  FaceTime  Music  โฟโต้บูธ  Photos  Podcasts  ซาฟารี version history  เท็กซ์อีดิท  ควิกไทม์ 
เซิร์ฟเวอร์:  แอปเปิลรีโมทเดสก์ท็อป  FoundationDB  แมคโอเอส เซิร์ฟเวอร์  เว็บออบเจ็ค  เอ็กซ์แซน 
นักพัฒนา:  แดชโค้ด  อินสตรูเมนตส์  อินเทอร์เฟชบิลเดอร์  ควอตซ์คอมโพเซอร์  Swift  เอกซ์โค้ด  ไอแอดโปรดิวเซอร์ 
ยกเลิกการผลิตผลิต:  .แมค  อะเพอร์เจอร์  แอปเปิลเวิรคส์  เบ็นโตะ  Classic Mac OS System 1  6  7  8  9  คัลเลอร์  ดีวีดีสตูดิโอโปร  ไฟนัลคัตเอกซ์เพรส  Final Cut Pro  Final Cut Studio  ฟรอนต์โรว์  ไฮเปอร์การ์ด  ไอแชท  ไอดีวีดี  ไอโฟโต้  ไอเว็บ  โลจิกเอกซ์เพรส  Logic Studio  แมคดรอว์  แมคเพนต์  แมคโปรเจกต์  แมคเทอร์มินัล  แมคไรต์  MobileMe  เรสอีดิต  เชค  ซาวด์แทร็คโปร  แมคโอเอสรุ่นดั้งเดิม (ซิสเต็ม 1  6  7  8  9)
อร่ามอาชว์วัต โล่ห์วีระ

| อร่าม โล่ห์วีระม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงคมนาคม
ดำรงตำแหน่ง 25 พฤศจิกายน พ.ศ. 2539 – 8 พฤศจิกายน พ.ศ. 2540
นายกรัฐมนตรี: พลเอกชวลิต ยงใจยุทธ
 
ข้อมูลส่วนบุคคล
เกิด: 23 พฤษภาคม พ.ศ. 2493 (74 ปี) อำเภอเมืองสงขลา จังหวัดสงขลา ประเทศไทย
พรรคการเมือง: พรรคพลังประชารัฐ

อร่าม โล่ห์วีระ (เกิด 23 พฤษภาคม พ.ศ. 2493) อดีตนายกองค์การบริหารส่วนจังหวัดชัยภูมิ อดีตรัฐมนตรีช่วยว่าการกระทรวงคมนาคม ในรัฐบาลพลเอกชวลิต ยงใจยุทธ และอดีตสมาชิกสภาผู้แทนราษฎรจังหวัดชัยภูมิ 6 สมัย
นอกจากนี้นายอร่ามยังเคยดำรงตำแหน่งทางการเมืองสำคัญหลายตำแหน่ง เช่น เลขาฯ รมช คลัง และที่ปรึกษา รมต พลังงาน ประธานมูลนิธิอร่าม โล่ห์วีระ และนายกสมาคมอีสานพัฒนา เป็นต้น
ในจังหวัดชัยภูมิ นายอร่าม เป็นผู้ผลักดันให้เกิดการจัดตั้ง มหาวิทยาลัยราชภัฏชัยภูมิ และได้เป็นผู้ผลักดันให้เกิดการขยายถนนสี่เลน ชัยภูมิ - สีคิ้ว
และนายอร่าม เป็นผู้สั่งย้ายขนส่งหมอชิตเก่ามายังหมอชิตใหม่ ซึ่งตั้งบนถนนกำแพงเพชรในปัจจุบัน
ประวัติ

อร่ามอาชว์วัต โล่ห์วีระ เดิมชื่อว่า "อร่าม" เกิดเมื่อเดือน พฤษภาคม พ.ศ. 2493 มีชื่อจีนว่า "หลูเจิ้นยี่" ภูมิลำเนาเดิมเกิดที่บ้านเลขที่ 10 กข. ถนนนครนอก ตำบลบ่อยาง อำเภอเมือง จังหวัดสงขลา เป็นบุตรของนายสมบัติ โล่ห์วีระ กับนางเข็มทอง โล่ห์วีระ เป็นบุตรคนที่ 5 ในจำนวนพี่น้องทั้งหมด 11 คน โดยในจำนวนนั้นมี พรทิพย์ โล่ห์วีระ จันทร์รัตนปรีดา อดีตรองประธานวุฒิสภา และนายธเนศน์ โล่ห์วีระ นายกองค์การบริหารส่วนจังหวัดคนแรกของจังหวัดชัยภูมิ
บิดาของนายอร่ามอาชว์วัต (นายสมบัติ) เป็นที่รู้จักกันในชื่อ นายบั๊ก แซ่โล้ว หรือ "โล้วฮวบฮิน" หรือ "หลูฝาชิง" เป็นชาวจีนแต้จิ๋ว เป็นบุตรชายคนโตของนายโล้วซีเคียม เกิดที่ตำบลแปะซัวเล่ง อำเภอโผวเล้ง จังหวัดแต้จิ๋ว มณฑลกวงตุ้ง ครอบครัวประกอบธุรกิจโรงงานผ้าทอมือ และได้เข้ารับการศึกษาในคณะเภสัชศาสตร์ มหาวิทยาลัยกวางตุ้ง จึงเป็นผู้มีความรู้ทางคณิตศาสตร์ชั้นสูง ต่อมาได้เดินทางมายังประเทศไทย ประกอบอาชีพค้าขาย ทำกิจการโรงสีข้าวหลายแห่ง เช่น โรงสีไทยดำรง โรงสีไทยรุ่งเรือง โรงสีไทยวัฒนา โรงสีชัยวิบูรณ์ เป็นต้น มารดาของนายอร่ามอาชว์วัต (นางเข็มทอง) สกุลเดิมแซ่เหล็ง เดิมมีอาชีพเป็นครูประชาบาล เป็นธิดาของนายก๋งจิว ชาวจีนไหหลำ และนางนิล ราษฎรตำบลบ้านเขว้า อำเภอเมือง จังหวัดชัยภูมิ โดยมีบรรพบุรุษอพยพมาจากประเทศลาว คุณตาทวดของนางเข็มทองคือ ขุนพินิจวงษ์ศักดา กำนันคนแรกของตำบลบ้านเขว้า และพี่ชายของยายนิลคือ อำมาตย์โท ขุนไอยเรศพิจารณ์ลักษณ์ เมื่อบิดาและมารดานายอร่ามอาชว์วัตได้สมรสกัน ได้เดินทางไปค้าขายที่จังหวัดสงขลา เนื่องจากต้องการอยู่ใกล้ชิดอากงโล้วซีเคียม ซึ่งค้าขายอยู่ที่ปีนัง และต่อมาเมื่ออากงเสียชีวิตลง ได้ย้ายครอบครัวกลับมายังจังหวัดชัยภูมิ
ต่อมาในปี พ.ศ. 2566 นายอัครแสนคีรี โล่ห์วีระ บุตรชายของนายอร่ามได้เป็นสมาชิกสภาผู้แทนราษฎรไทย ชุดที่ 26และบุตรี นางสาวอรอาภา โล่ห์วีระ ได้รับแต่งตั้งเป็น รองผู้ว่าราชการจังหวัดชัยภูมิ
ประวัติ > การศึกษา

นายอร่ามอาชว์วัต โล่ห์วีระ จบการศึกษาระดับมัธยมศึกษา จากโรงเรียนชัยภูมิภักดีชุมพล จังหวัดชัยภูมิ และจบการศึกษาระดับปริญญาตรี รัฐศาสตรบัณฑิต (ปกครอง) จากมหาวิทยาลัยรามคำแหง
ระดับปริญญาโท สำเร็จการศึกษารัฐศาสตรมหาบัณฑิต จากมหาวิทยาลัยสุโขทัยธรรมาธิราช และรัฐประศาสนศาสตรมหาบัณฑิต จากจุฬาลงกรณ์มหาวิทยาลัย 
ระดับปริญญาเอก จบการศึกษาระดับรายวิชา สังคมศาสตรดุษฎีบัณฑิต ภาควิชาอาชญาวิทยา มหาวิทยาลัยมหิดล และได้รับดุษฎีบัณฑิตกิตติมศักดิ์ จากมหาวิทยาลัยแห่งแคลิฟอร์เนีย
การทำงาน

นายอร่ามอาชว์วัต โล่ห์วีระ เคยดำรงตำแหน่งรัฐมนตรี ที่ปรึกษานายกรัฐมนตรีและที่ปรึกษารัฐมนตรีหลายกระทรวง เคยเป็นสมาชิกสภาผู้แทนราษฎร จังหวัดชัยภูมิ 6 สมัย เคยดำรงตำแหน่งประธานคณะกรรมาธิการสามัญและคณะกรรมาธิการวิสามัญ สภาผู้แทนราษฎร และกรรมาธิการงบประมาณหลายสมัยติดต่อกัน รวมทั้งเป็นผู้ก่อตั้งสมาคมชาวไร่อ้อย จังหวัดชัยภูมิ และดำรงตำแหน่งนายกชาวไร่อ้อย จังหวัดชัยภูมิ
ในปี 2562 เขาลงสมัคร ส.ส.แบบบัญชีรายชื่อ พรรคประชาธิปัตย์ ลำดับที่ 43 แต่ไม่ได้รับเลือกตั้ง
อร่าม ได้รับเลือกตั้งเป็นนายกองค์การบริหารส่วนจังหวัดชัยภูมิ ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 จากนั้นในวันอาทิตย์ที่ 8 มกราคม พ.ศ. 2566 นายอร่ามจึงได้เข้ามาร่วมงานกับพรรคสร้างอนาคตไทย
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ไอแพด (รุ่นที่ 1)
คุณสมบัติ > ซอฟต์แวร์

เดิมนั้นไอแพดมาพร้อมกับระบบปฏิบัติการไอโอเอส 3.2 ต่อมาในวันที่ 1 กันยายน ค.ศ. 2010 มีการประกาศว่าไอแพดจะใช้ไอโอเอส 4.2 ภายในพฤศจิกายน ค.ศ. 2010 แอปเปิลออกไอโอเอส 4.2.1 สู่สาธารณะในวันที่ 22 พฤศจิกายน ไอแพดมาพร้อมกับโปรแกรมประยุกต์มากมาย เช่น ซาฟารี, เมล, รูปภาพ, วิดีโอ, ไอพอด, ไอทูนส์, แอปสโตร์, แผนที่, โน้ต, ปฏิทิน และรายชื่อ โปรแกรมประยุกต์หลายโปรแกรมปรับปรุงจากรุ่นของไอโฟนหรือแมคอินทอช
ไอแพดเชื่อมต่อกับไอทูนส์บนแมคหรือวินโดวส์ได้ แอปเปิลพ่วงชุดโปรแกรม ไอเวิร์ก จากแมคมาลงไอแพด และขายในรูปแบบของโปรแกรม เพจเจส นัมเบอส์ และคีย์โน้ต ในแอปสโตร์ แม้ว่าไอแพดจะไม่ได้ออกแบบมาเพื่อใช้แทนโทรศัพท์มือถือ แต่ผู้ใช้ก็สามารถใช้หูฟังหรือไมโครโฟนที่มาพร้อมเครื่องทำเป็นโทรศัพท์ผ่านวายฟายหรือ 3G โดยใช้โปรแกรมประยุกต์ วอยซ์โอเวอร์ไอพี
ในวันที่ 12 ตุลาคม ค.ศ. 2011 ไอโอเอส 5 ออกจำหน่ายสำหรับอุปกรณ์ที่ใช้ไอโอเอส รวมทั้งไอแพดรุ่นแรก ดาวน์โหลดได้ผ่านไอทูนส์ รุ่นใหม่รายงานว่ามีคุณสมบัติใหม่ รวมถึง การผนวกทวิตเตอร์เข้าไปในระบบปฏิบัติการ การใช้งานศูนย์การแจ้งเตือน (Notification Center) และไอเมสเสจ ที่ให้ผู้ใช้สามารถส่งข้อความหรือไฟล์มัลติมีเดียต่าง ๆ ให้ผู้ใช้งานอื่น ๆ บนไอโอเอส และโอเอสเทน ระบบปฏิบัติการของคอมพิวเตอร์แอปเปิล รุ่นใหม่นี้ยังมี ไอคลาวด์ โปรแกรมประยุกต์บนไอโอเอสและบริการเก็บข้อมูลบนอินเทอร์เน็ตของแอปเปิลที่ให้ผู้ใช้เชื่อมต่อและสำรองข้อมูลและการตั้งค่าของอุปกรณ์อื่น ๆ ของผู้ใช้ได้ด้วย ในวันที่ 11 มิถุนายน ค.ศ. 2012 มีประกาศว่าไอโอเอส 6 จะไม่ออกจำหน่ายสำหรับไอแพดรุ่นแรก โดยไม่มีคำอธิบายใด ๆ เกี่ยวกับเหตุดังกล่าว ทำให้ไอโอเอส 5.1.1 เป็นระบบปฏิบัติการรุ่นสุดท้ายไอแพดรุ่นแรกรองรับ
คุณสมบัติ > ฮาร์ดแวร์

ไอแพดรุ่นแรกใช้ชิปประมวลผลแอปเปิล เอ4 SoC ซึ่งมีหน่วยประมวลผลกลาง 1 จิกะเฮิรตซ์ แรม 256 เมกะไบต์ และ หน่วยประมวลผลกราฟิกส์ รุ่น PowerVR SGX535  ตัวไอแพดรุ่นแรกมีปุ่มอยู่ 4 ปุ่ม คือปุ่มโฮม (home) อยู่ใกล้หน้าจอที่ใช้กลับมาที่เมนูหลัก และอีก 3 ปุ่มที่อยู่ด้านข้าง ได้แก่ปุ่ม ตื่น/หลับ (wake/sleep) ปุ่มเพิ่ม/ลดเสียง (volume up/down) และอีกปุ่มหนึ่งที่การทำงานจะเปลี่ยนแปลงไปตามการอัปเดตซอฟต์แวร์ เดิมปุ่มดังกล่าวใช้ล็อกหน้าจอให้อยู่ในตำแหน่งเดิม แต่ไอโอเอส 4.2 เปลี่ยนให้เป็นปุ่มปิดเสียง (mute) และย้ายการล็อกหน้าจอไปไว้ที่เมนูบนหน้าจอ ในไอโอเอส 4.3 มีการตั้งค่าเพิ่มมาให้ผู้ใช้กำหนดให้ปุ่มด้านข้างเป็นปุ่มล็อกการหมุนหน้าจอหรือปิดเสียงก็ได้ ไอแพดรุ่นแรกไม่มีกล้องถ่ายรูปในตัว ต่างจากไอแพดรุ่นต่อ ๆ มา
หน้าจอของไอแพดเป็นระบบจอสัมผัส ความละเอียด 1,024 x 768 พิกเซล ขนาด 7.75 x 5.82 นิ้ว (197 x 148 มิลลิเมตร) หน้าจอเป็นจอภาพผลึกเหลว โดยมีกระจกแก้วที่ป้องกันรอยและลายนิ้วมือ ตัวหน้าจอมีความหนาแน่นของพิกเซลอยู่ที่ 132 พิกเซลต่อนิ้ว โดยหน้าจอมีการตอบสนองกับตัวรับรู้ต่าง ๆ ได้แก่ ตัวรับรู้ความสว่างของแสงเพื่อความสว่างของหน้าจอได้ รวมทั้งตัวรับรู้มาตรความเร่ง (accelerometer) แบบ 3 แกน ที่ตรวจจับทิศการวางของไอแพด และปรับเปลี่ยนการแสดงภาพในแนวนอนและแนวตั้ง โปรแกรมประยุกต์ไอแพดต่างจากโปรแกรมประยุกต์บนไอโฟนและไอพอดทัช ที่รองรับทิศการวาง 3 ทิศ (แนวตั้ง, แนวนอนตะแคงซ้าย และแนวนอนตะแคงขวา) โปรแกรมประยุกต์บนไอแพดรองรับทิศการวางทั้ง 4 ทิศ (รวมถึงการกลับหัว) ไอแพดจึงไม่มีทิศที่เป็น "ค่าปริยาย" ที่แท้จริง มีเพียงตำแหน่งของปุ่มโฮมที่เปลี่ยนไป
ไอแพดรุ่นแรกมาพร้อมกับหน่วยความจำ 16GB 32GB และ 64GB สามารถเชื่อมต่อได้สองรูปแบบคือ วายฟายอย่างเดียว หรือวายฟายและสัญญาณโทรศัพท์มือถือ (WiFi + Cellular) โดยในไอแพดรุ่นแรกในรูปแบบวายฟายและสัญญาณโทรศัพท์มือถือจะรองรับมาตรฐานจีเอสเอ็ม/ยูเอ็มทีเอส และไม่รองรับซีดีเอ็มเอ แต่รองรับเอจีพีเอสได้เหมือนกับรุ่นต่อ ๆ มา
น้ำหนักของไอแพดรุ่นแรกแตกต่างตามประเภทของภาวะเชื่อมต่อ โดยรูปแบบวายฟายอย่างเดียวจะหนัก 1.5 ปอนด์ (680 กรัม) ในขณะที่รุ่นวายฟายและสัญญาณโทรศัพท์มือถือ จะหนัก 1.6 ปอนด์ (730 กรัม) แต่ขนาดของไอแพดมีพิสัยทุกด้านรวมเท่ากัน วัดได้ 9.56×7.47×0.50 นิ้ว (243×190×13 มิลลิเมตร)
คุณสมบัติ > อุปกรณ์เสริม

แอปเปิลเสนออุปกรณ์เสริมให้ไอแพดรุ่นแรกหลายอย่าง ส่วนใหญ่จะเป็นตัวแปลง (adapter) สำหรับใช้ตัวเชื่อมแท่นเสียบ (dock connector) ขนาด 30 พิน และช่องสำหรับเสียบหูฟัง แท่นเสียบมีไว้ตั้งไอแพดที่มุมระดับหนึ่ง และมีตัวเชื่อมแท่นเสียบและช่องต่อสายเสียบออดิโอ ไอแพดแต่ละรุ่นต้องใช้ช่องเสียบของแต่ละรุ่น แท่นเสียบที่มีคีย์บอร์ดรองรับเพียงในไอแพดรุ่นที่หนึ่งเท่านั้น แต่ไอแพดทุกรุ่นรองรับคีย์บอร์ดบลูทูธที่ใช้ได้กับแมคอินทอชและคอมพิวเตอร์ส่วนบุคคล ไอแพดชาร์จได้ด้วยตัวชาร์จไฟฟ้า 10 วัตต์ ซึ่งสามารถใช้ร่วมกับไอพอดและไอโฟน
การตอบรับ > การตอบรับจากนักวิจารณ์

สื่อมวลชนมีปฏิกิริยาต่องานเปิดตัวไอแพดและตัวไอแพดเองในแบบคละกัน สื่อรายงานว่ามีคนหลายพันคนเข้าแถวรอวันจำหน่ายวันแรกในหลาย ๆ ประเทศ โดยคนที่รอส่วนใหญ่อ้างว่า "คุ้มค่าที่จะรอ"
วอลต์ มอสเบิร์ก (จากเดอะวอลล์สตรีตเจอร์นัล) ให้ความเห็นว่า "สิ่งสำคัญคือซอฟต์แวร์ต่างหาก" หมายความว่าคุณสมบัติเชิงฮาร์ดแวร์และรูปร่างนั้นสำคัญน้อยกว่าซอฟต์แวร์และส่วนประสานผู้ใช้ของไอแพด ซึ่งการประทับใจแรกของเขาต่อเรื่องดังกล่าวเป็นไปในทางบวกเป็นส่วนใหญ่ มอสเบิร์กมองว่าราคา "ย่อมเยา" สำหรับอุปกรณ์ที่มีความสามารถเช่นนี้ และยกย่องอายุแบตเตอรีที่ยาวนาน 10 ชั่วโมง ขณะที่สื่ออื่น ๆ เช่น นิตยสารพีซีแอดไวเซอร์ และเดอะซิดนีย์มอร์นิงเฮรัลด์ เขียนว่าไอแพดจะเอาชนะเน็ตบุ๊กที่กำลังเพิ่มจำนวนขึ้น และส่วนใหญ่ใช้ระบบปฏิบัติการไมโครซอฟท์ วินโดวส์ ราคาจำหน่ายเริ่มต้นที่ 499 ดอลลาร์ (เทียบเท่ากับ 541 ดอลลาร์ใน ค.ศ. 2016) น้อยกว่าราคาที่นักวิเคราะห์ของวอลล์สตรีตและคู่แข่งของแอปเปิลได้ประมาณไว้ก่อนวางจำหน่าย โดยนักวิเคราะห์จากทุกแหล่งคาดหวังราคาที่สูงกว่านั้นมาก
สื่อดังกล่าวยังยกย่องเรื่องจำนวนโปรแกรมประยุกต์ รวมถึงร้านหนังสือและโปรแกรมประยุกต์สื่ออื่น ๆ ในทางกลับกัน บางแหล่ง เช่น บีบีซี ตำหนิไอแพดที่เป็นระบบปิดและกล่าวว่า ไอแพดต้องต่อสู้กับแท็บเล็ตหลายรุ่นที่เป็นแอนดรอยด์ อย่างไรก็ตาม ขณะที่ไอแพดรุ่นแรกวางจำหน่าย ยาฮูนิวส์ชี้ว่าแท็บเล็ตที่ใช้แอนดรอยด์ ที่ชื่อ "ฮันนีโคมบ์" (Honeycomb) ไม่ได้เป็นโอเพนซอร์ส และมีโปรแกรมน้อยกว่าโปรแกรมของไอแพด แต่กูเกิลก็ออกซอร์สโค้ดสำหรับฮันนีโคมบ์ตั้งแต่นั้นมา หนังสือพิมพ์ดิอินดีเพ็นเดนต์ตำหนิไอแพดที่ไม่เหมาะกับการอ่านในที่สว่างได้เหมือนกับกระดาษ แต่ยกย่องที่สามารถเก็บหนังสือขนาดใหญ่ได้จำนวนมาก หลังจำหน่ายในสหราชอาณาจักร หนังสือพิมพ์เดอะเดลีเทเลกราฟกล่าวว่า การที่ไอแพดไม่สนับสนุนอะโดบี แฟลช นั้นเป็นสิ่งที่ "น่ารำคาญ"
ไอแพดได้รับเลือกจากนิตยสารไทม์ ให้เป็นหนึ่งในนวัตกรรมยอดเยี่ยม 50 อย่างในปี ค.ศ. 2010 ขณะที่นิตยสารป็อปปูลาร์ไซนส์เลือกไอแพดเป็นแกดเจ็ตยอดเยี่ยม รองจาก โกรเอซิส วอเทอร์บอกซ์ ที่เป็น "สิ่งใหม่ยอดเยี่ยมแห่งปี ค.ศ. 2010"
การตอบรับ > การตอบรับเชิงการค้า

ในวันจำหน่ายวันแรก ขายไอแพดได้ 300,000 เครื่อง ไอแพดขายได้ 1 ล้านเครื่องภายในวันที่ 3 พฤษภาคม ค.ศ. 2010 ใช้เวลาเพียงครึ่งเดียวของที่ไอโฟนรุ่นแรกเคยทำไว้ หลังจากผ่านยอดขาย 1 ล้านเครื่อง ไอแพดก็ยังทำยอดจำหน่ายอย่างต่อเนื่อง และขายได้ถึง 3 ล้านหลังจากนั้น 80 วัน ในระหว่างการแถลงผลประกอบการเมื่อวันที่ 18 ตุลาคม ค.ศ. 2010 สตีฟ จอบส์ประกาศว่าแอปเปิลขายไอแพดได้มากกว่าแมคอินทอชในปีงบประมาณนั้น โดยรวมแล้ว แอปเปิลจำหน่ายไอแพดได้มากกว่า 15 ล้านเครื่องก่อนออกไอแพด 2 ซึ่งมากกว่าแท็บเล็ตอื่น ๆ ทั้งหมดรวมกันนับตั้งแต่ออกไอแพดมาและสามารถครองส่วนแบ่งการตลาดของแท็บเล็ตได้ 75% เมื่อสิ้นปี ค.ศ. 2010
การตอบรับ > ข้อวิจารณ์

ซีเน็ตวิจารณ์ไอแพดที่ไม่มีการเชื่อมต่อแบบไร้สาย ทั้ง ๆ ที่อุปกรณ์พกพาชนิดอื่น เช่น ซูน ของไมโครซอฟท์มีมาแล้วหลายปี
วอลต์ มอสเบิร์ก เรียกไอแพดว่า "เกือบจะเป็น" นักฆ่าแล็ปท็อป เดวิด โพ้ก จากหนังสือพิมพ์เดอะนิวยอร์กไทมส์ เขียนบทวิจารณ์ "สองส่วน" ส่วนแรกวิจารณ์สำหรับคนที่ชื่นชอบเทคโนโลยี และอีกส่วนหนึ่งวิจารณ์สำหรับคนที่ไม่ชื่นชอบเทคโนโลยี ในส่วนแรก เขากล่าวว่าแล็ปท็อปมีคุณสมบัติมากกว่าในราคาถูกกว่าไอแพด ในบทวิจารณ์สำหรับคนกลุ่มหลัง เขากล่าวว่า ถ้านักอ่านของเขาชอบแนวคิด และเข้าใจประโยชน์ที่แท้จริงของไอแพด แล้วพวกเขาจะชอบใช้อุปกรณ์นี้ ทิม กิเดียน จากนิตยสารพีซีแมกาซีน เขียนว่า "คุณมีผู้ชนะของคุณเอง" ที่ "จะเป็นแรงขับเคลื่อนในการกำหนดทิศทางของแท็บเล็ตอย่างไม่มีข้อกังขา" ไมเคิล อาร์ริงตัน จากเทคครันช์ กล่าวว่า "ไอแพดเกินความคาดหมายในแง่บวกของผม มันเป็นอุปกรณ์ประเภทใหม่ แต่มันก็จะเข้ามาแทนที่แล็ปท็อปของคนจำนวนมาก" นิตยสารพีซีเวิลด์วิจารณ์ไอแพดเรื่องการแชร์ไฟล์และการพิมพ์ และนิตยสารอาร์สเทคนิกา ชี้แจงว่าการแชร์ไฟล์กับคอมพิวเตอร์เป็น "หนึ่งในคุณสมบัติที่ชื่นชอบน้อยที่สุดหลังจากใช้งานไอแพด"
แหล่งข้อมูลอื่น

เว็บไซต์ทางการ
| ก่อนหน้า |  | ไอแพด (รุ่นที่ 1) |  | ถัดไป |
| --- | --- | --- | --- | --- |
| – |  | iPad (1st generation)   (1st generation) |  | ไอแพด 2 |
ไอแพดรุ่นแรกในกรอบสีดำ
ควน ทวนยก

| นครินทร์ ชาทองจ> ภ. |
| --- | --- |
เกิด: 18 ตุลาคม พ.ศ. 2482 (85 ปี) อำเภอสิงหนคร จังหวัดสงขลา ประเทศสยาม
บิดา: คล้อย ทวนยก
มารดา: ตั้ง ทวนยก
คู่สมรส: เจียม ทวนยก
รางวัล
ศิลปินแห่งชาติ: สาขาศิลปะการแสดง
ควน ทวนยก นักดนตรีไทยพื้นบ้าน และศิลปินแห่งชาติ สาขาศิลปะการแสดง ประจำปี พ.ศ. 2553
ประวัติ

เกิดเมื่อวันที่ 18 ตุลาคม พ.ศ. 2482 ที่อำเภอสิงหนคร จังหวัดสงขลา บิดาชื่อนายคล้อย ทวนยก มารดาชื่อ นางตั้ง ทวนยก ภรรยาชื่อ นางเจียม ทวนยก มีบุตรชาย 3 คน นายควน ทวนยก จะออกงานแสดงร่วมอยู่กับคณะการละเล่นพื้นบ้านเป็นส่วนใหญ่ ทั้งหนังตะลุงและโนรา รวมทั้งการแสดงร่วมกับคณะนาฏศิลป์วิทยาลัยครูสงขลา เริ่มเป่าปี่เมื่ออายุ 16 ปี (พ.ศ. 2498)
ปัจจุบัน เป็นนายปี่หนังตะลุงให้นายหนังหลายคณะทั้งในจังหวัดสงขลา พัทลุง และจังหวัดนครศรีธรรมราช และภายหลังตั้งแต่ พ.ศ. 2533 เริ่มเป่าปี่มวยอีกประมาณ 40 ครั้ง สำหรับภาคอื่น ๆ นอกจากนี้ ยังแสดงในต่างประเทศอีกด้วย ได้แก่ ประเทศมาเลเซีย ญี่ปุ่น สาธารณรัฐเกาหลี สวิทสเซอร์แลนด์ ฯลฯ นอกจากนี้ นายควน ทวนยก ยังได้สร้างสรรค์ภูมิปัญญาทางด้านดนตรีพื้นบ้านโดยเฉพาะทางด้านปี่หนังตะลุงและปี่โนราที่มีลักษณะโดดเด่นกว่างานสร้างสรรค์อื่น ๆ ในลักษณะเดียวกัน ได้แก่ เพลงประกอบระบำ 50 เพลง การคิดแต่งทำนองการขึ้นปี่ เป็นต้น
เครื่องราชอิสริยาภรณ์

พ.ศ. ไม่ปรากฎ –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
วัดช่างแต้ม (จังหวัดเชียงใหม่)

| วัดช่างแต้ม |
| --- | --- |


ชื่อสามัญ: วัดช่างแต้ม , วัดช่างต้อมแต้มกว้างท่าช้างพิงชัย
ที่ตั้ง: ตำบลพระสิงห์ อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดช่างแต้ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่ ที่ดินตั้งวัดมีเนื้อที่ 2 ไร่ 1 งาน 95 ตารางวา โฉนดเลขที่ 3608 อาณาเขตทิศเหนือจดหมู่บ้าน ทิศใต้จดหมู่บ้าน ตะวันออกจดถนนพระปกเกล้า ทิศตะวันตกจดที่ธรณีสงฆ์ มีที่ดินธรณีสงฆ์จำนวน 1 แปลง เนื้อที่ 2 งาน 58 ตารางวา โฉนดเลขที่ 3608
วัดช่างแต้มสร้างเมื่อ พ.ศ. 2038–2069 ในสมัยพระเจ้าติโลกราช เดิมชื่อ วัดช่างต้อมแต้มกว้างท่าช้างพิงชัย สร้างโดยกลุ่มจิตรกร (ภาษาเหนือเรียกว่า ช่างแต้ม) จึงเป็นที่มาของชื่อวัด
อาคารเสนาสนะ

อาคารเสนาสนะที่สำคัญ ได้แก่ วิหารศิลปะล้านนา หลังคาซ้อนกัน 3 ชั้น หน้าบันลักษณะม้าต่างไหม แบ่งออกเป็นช่อง แต่ละช่องมีลวดลายพรรณพฤกษาและดอกไม้ประดับไว้ ซุ้มโขงล้านนามีลายปูนปั้นรูปหงส์ และพญานาคสองตนเกี่ยวพันกันเป็นซุ้ม ภายในวิหารประดิษฐานหมู่พระพุทธรูปปางมารวิชัย แต่ละองค์มีพระพักตร์ที่ไม่เหมือนกัน ด้านหลังพระประธานมีลายปูนปั้นซุ้มโขง และธรรมจักรสีทอง ตัดกับพื้นหลังสีแดง เบื้องหน้ามีสัตตภัณฑ์ (เชิงเทียน) ที่แกะสลักจากไม้เป็นรูปพญาครุฑ และพญานาคประดับด้วยกระจกหลากสี
เจดีย์ศิลปะพม่า ฐานด้านล่างเป็นสี่เหลี่ยม แต่ละมุมมีฉัตร ถัดขึ้นไปเป็นฐานย่อเก็จยกสูงรับกับชั้นมาลัยเถาแปดเหลี่ยมซ้อนกัน 6 ชั้น รับกับองค์ระฆังทรงกลมหุ้มด้วยแผ่นทองจังโก ส่วนยอดเป็นฉัตรสีทอง 7 ชั้น
อาคารเสนาสนะอื่น ได้แก่ กุฏิ 700 ปีศรีเมืองเชียงใหม่ 1 หลัง กุฏิสงฆ์ จำนวน 2 หลัง ศาลาอเนกประสงค์ หอระฆัง หอฉันโรงครัว ศาลาพักร้อน 1 หลัง ห้องน้ำ 3 หลัง
วัดมีพระพุทธรูปที่สำคัญ คือ พระเจ้าแสนห่า เชื่อมาแต่โบราณกาลว่า พระพุทธรูปฝนแสนห่าองค์นี้ มีพุทธานุภาพบันดาลให้ฝนตกต้องตามฤดูกาล
ปกิต พัฒนกุล

| ปกิต พัฒนกุลม> ว.ม., ป.ช. |
| --- | --- |

รัฐมนตรีช่วยว่าการกระทรวงมหาดไทย
ดำรงตำแหน่ง 14 ธันวาคม พ.ศ. 2533 – 23 กุมภาพันธ์ พ.ศ. 2534
นายกรัฐมนตรี: พลเอก ชาติชาย ชุณหะวัณ
 
ข้อมูลส่วนบุคคล
เกิด: 10 มิถุนายน พ.ศ. 2481 (86 ปี) อำเภอระโนด จังหวัดสงขลา ประเทศสยาม
คู่สมรส: สุขสม พัฒนกุล

ปกิต พัฒนกุล (เกิด 10 มิถุนายน พ.ศ. 2481) อดีตรัฐมนตรีช่วยว่าการกระทรวงมหาดไทย อดีตสมาชิกสภาผู้แทนราษฎรกรุงเทพมหานคร 2 สมัย อดีตสมาชิกวุฒิสภา และอดีตสมาชิกสภาผู้แทนราษฎรแบบบัญชีรายชื่อ
ประวัติ

ปกิต พัฒนกุล เกิดเมื่อวันที่ 10 มิถุนายน พ.ศ. 2481 ที่ตำบลบ่อตรุ อำเภอระโนด จังหวัดสงขลา เป็นบุตรของประพนธ์ และอรุณี พัฒนกุล สำเร็จการศึกษาระดับปริญญาตรี นิติศาสตรบัณฑิต จาก มหาวิทยาลัยธรรมศาสตร์
งานการเมือง

อดีตเคยเป็นทนายความ  ก่อนที่จะลงรับสมัครเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้ง พ.ศ. 2529 และได้รับเลือกติดต่อกัน จนถึง พ.ศ. 2531 รวม 2 สมัย
ปกิต เคยได้รับแต่งตั้งเป็นกรรมาธิการวิสามัญเพื่อศึกษาปัญหาและวิธีการดำเนินการออกหนังสือกรรมสิทธิ์ในที่ดินทำกิน หนังสือสิทธิครอบครองให้แก่ราษฎรที่ตั้งบ้านเรือนและทำมาหากินในเขตป่าสงวนแห่งชาติหรือเขตที่ดินสาธารณประโยชน์ เมื่อปี พ.ศ. 2529
ปกิต ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงมหาดไทย เมื่อ พ.ศ. 2533 ในรัฐบาลพลเอก ชาติชาย ชุณหะวัณ ต่อมา ได้รับการแต่งตั้งเป็นสมาชิกสภานิติบัญญัติแห่งชาติ เมื่อ พ.ศ. 2534 และ สมาชิกวุฒิสภา ใน วุฒิสภาไทย ชุดที่ 7 เมื่อ พ.ศ. 2539
ปกิต ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 53 สังกัดพรรคไทยรักไทย เมื่อ พ.ศ. 2544 แต่ไม่ได้รับเลือกตั้ง ต่อมาสุดารัตน์ เกยุราพันธุ์ ลาออก ปกิตจึงได้รับเลื่อนขึ้นมาเป็นแทน
งานการเมือง > สมาชิกสภาผู้แทนราษฎร

ปกิต พัฒนกุล ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กรุงเทพมหานคร สังกัดพรรคประชากรไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กรุงเทพมหานคร สังกัดพรรคประชากรไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย (เลื่อนแทน)
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
ไอโดนต์วอนนาลิฟฟอร์เอเวอร์

Error ซิงเกิลโดยเซย์น และเทย์เลอร์ สวิฟต์
"ไอโดนต์วอนนาลิฟฟอร์เอเวอร์" (อังกฤษ: I Don't Wanna Live Forever) หรือ "ไอโดนต์วอนนาลิฟฟอร์เอเวอร์ (ฟิฟตีเชดส์ดาร์เกอร์)" เป็นเพลงที่บันทึกโดยนักร้องชาวอังกฤษ เซย์น และนักร้องนักแต่งเพลงชาวอเมริกัน เทย์เลอร์ สวิฟต์ สำหรับเพลงประกอบภาพยนตร์เรื่อง ฟิฟตีเชดส์ดาร์เกอร์ ในปี ค.ศ. 2017 ประพันธ์โดยสวิฟต์, แซม ดิว และแจ็ก แอนโตนอฟฟ์ และเป็นผู้ผลิตเพลงนี้ด้วย ซิงเกิลนี้วางจำหน่ายเมื่อวันที่ 9 ธันวาคม ค.ศ. 2016 โดยรีพับลิกเรเคิดส์ สู่ความสำเร็จทางการค้าระดับสากล "ไอโดนต์วอนนาลิฟฟอร์เอเวอร์" เป็นเพลงบัลลาดแนวอิเล็กโทรอาร์แอนด์บีและอิเล็กโทรป็อป ที่ได้เห็นเซย์นและสวิฟต์โต้ตอบสุดโรแมนติก มิวสิกวิดีโอประกอบได้เผยแพร่เมื่อวันที่ 27 มกราคม ค.ศ. 2017
เมื่อเปิดตัว "ไอโดนต์วอนนาลิฟฟอร์เอเวอร์" ได้รับการวิจารณ์เชิงบวกจากนักวิจารณ์เพลงซึ่งชื่นชมด้านการขับเสียงร้องของทั้งคู่ เปิดตัวที่อันดับหกบนชาร์ตบิลบอร์ดฮอต 100 ในสหรัฐ และสามารถขึ้นสู่สูงสุดที่อันดับสอง กลายเป็นเพลงฮิตติดที่สองที่ติดห้าอันดับสูงสุดของเซน และอันดับที่สิบเอ็ดของสวิฟต์ในชาร์ต และเป็นเพลงที่มีตำแหน่งชาร์ตสูงสุดในแฟรนไชส์ฟิฟตีเชดส์ โดยติดอันดับชาร์ตในสวีเดน ขณะที่ขึ้นสู่ห้าอันดับแรกในภูมิภาคอื่น ๆ อีกหลายประเทศ ซึ่งในสหรัฐเพลงนี้กลายเป็นหนึ่งในสิบซิงเกิลที่จำหน่ายดีที่สุดประจำปี ค.ศ. 2016 ณ เดือนมิถุนายน ค.ศ. 2018 ได้รับการรับรอง 4× แพลตตินัม โดยสมาคมผู้ประกอบกิจการเพลงของสหรัฐอเมริกาสำหรับยอดจำหน่ายมากกว่า 4 ล้านหน่วยในประเทศ "ไอโดนต์วอนนาลิฟฟอร์เอเวอร์" เป็นซิงเกิลเพลงตะวันตกที่จำหน่ายดีที่สุดในประวัติศาสตร์ของจีน เพลงนี้ได้รับการรับรองระดับไดมอนต์ในบราซิลและฝรั่งเศส และได้รับการรับรองระดับแพลตตินัมและมัลติแพลตตินัมหลายรายการทั่วโลก
ในงานประกาศผลรางวัลแกรมมีประจำปีครั้งที่ 60 เพลง "ไอโดนต์วอนนาลิฟฟอร์เอเวอร์" ได้รับการเสนอชื่อเข้าชิงสาขาเนื้อเพลงประกอบวิชวลมีเดีย โดยได้รับรางวัลสาขาการร่วมงานยอดเยี่ยมในงานเอ็มทีวีวิดีโอมิวสิกอะวอดส์ 2017 รางวัลสาขาการร่วมงานยอดเยี่ยมแห่งปีจากงานเอ็มทีวีมิลเลนเนียนอะวอดส์ 2017 และรางวัลไอฮาร์ตเรดิโอไทเทเนียมอะวอดส์